Ժամը 21:00-ին գիշերասեր այցելուներին ողջունեց հեղինակ-կատարող Արմինե Հայրապետյանը՝ երաժշտական տոն պարգևելով Գիշերվա մշակութասեր մասնակիցներին: Նրա երգերը զուգահեռաբար երգում էին գրեթե բոլոր հանդիսականները: Երգչուհու կատարումներից ոգեշնչված՝ այցելուները ևս միացան տոնական համերգին՝ մինչև կեսգիշեր նվագելով ու երգելով բոլորին հայտնի ու սիրելի երգեր: Գիշերն Էրեբունիում ամփոփվեց Էրեբունի միջնաբերդում՝ գիշերային լույսերի ներքո զբոսնելով ու բարձրունքից մայրաքաղաքի համայնապատկերը դիտելով: